ויקלנד נולדה בסטוקהולם, היא הוחתמה בסוכנות הדוגמנות עלית והופיעה מספר פעמים על שער המגזין Elle, היא הופיעה בתצוגות אופנה של טיירי מוגלר וכריסטיאן לקרואה. היא הצטלמה לקליף של השיר "Too Funky" בביצועו של ג'ורג' מייקל.
היא שיחקה את פטרה בסרט טקסי והמשיכה בתפקיד זה גם בסרטי ההמשך. היא הופיעה כרקדנית בסרט הפעולה "Simon Sez".
ב-2004 הנחתה בשוודיה את התוכנית "Babyboom", המיועדת להורים לילדים קטנים.
ב-2003 התחתנה עם העיתונאי האנס ויקלנד ולהם שני ילדים.
קלאודיה סאלאס
קלאודיה סאלאס (באנגלית: Claudia Salas; נולדה ב-23 ביולי 1994) היא שחקנית ספרדייה, אשר זכתה להצלחה עולמית בזכות השתתפותו בסדרה "אליטה".
ביוגרפיה וקריירה.
קלאודיה סאלאס נולדה ב-23 ביולי 1994, ולמדה אמנות דרמטית בבית הספר ארטה 4 במדריד. היא השתתפה בחידושים למחזות כדוגמת "חלום ליל קיץ" ו"חשיבותה של רצינות". היא החלה את הקריירה שלה כשחקנית בסדרת הטלוויזיה היומית "שש אחיות". בהמשך, השתתפה גם בסדרת הטלוויזיה "מרכז רפואי".
בינואר 2019 חתמה על חוזה עם נטפליקס כחלק מהשחקנים הראשיים בסדרה הפופולרית "אליטה". היא מגלמת את רבקה פארילה לופז, תלמידה שלומדת בתיכון, עשירה בזכות עסקים לא חוקיים של אמה. באותה השנה היא הצטרפה לצוות השחקנית של סדרת הטלוויזיה "המגפה". על תפקידה בסדרה היא קיבלה מועמדות בפרסי איחוד השחקנים והשחקניות .
Afterglow (שיר של אד שירן)
Afterglow (בעברית: דמדומי ערב) הוא סינגל של הזמר האנגלי אד שירן. הסינגל פורסם ב-21 בדצמבר 2020, ומציין את הסינגל הראשון של שירן מזה למעלה מ-18 חודשים.
השיר הגיע למקום הראשון במצעד המדיה פורסט הישראלי, למקום שני במצעד הסינגלים הבריטי, וכן הגיע לעשירייה הראשונה בכעשרה מצעדי עשר מדינות אחרות, בהן אוסטרליה ושווייץ. בנוסף, הפך השיר לסינגל ה-13 שנכנס לעשירייה הראשונה במצעד 40 השירים למבוגרים של בילבורד, המספר הרב ביותר של שירים במצעד זה לאמן סולו זכר.
רקע.
ב-20 בדצמבר 2020, לאחר שלקח הפסקה מהחיים הציבוריים, חזר שירן לרשתות החברתיות כדי להכריז על הסינגל החדש שלו: "היי חבר'ה. 'Afterglow' הוא שיר שכתבתי בשנה שעברה שרציתי להוציא עבורכם". הוא המשיך והסביר כי השיר הוא "לא הסינגל הראשון מהאלבום הבא" אלא רק שיר שהוא אוהב. השיר עוסק כמסעו של שירן באנטארקטיקה עם אשתו, שרי סיבורן.
ביקורות.
גיל קאופמן מבילבורד תיאר את השיר כ"בלדה אקוסטית" הכוללת "פזמון רודף". זואי היילוק מוולטר השוותה את השיר לאלבומי ההפתעה האחרונים של טיילור סוויפט, ואמרה כי שירן "הוציא דף מהספר של טיילור סוויפט והפתיע את המעריצים בסינגל חדש", והמשיכה ותיארה את הרצועה כאחד מ-"הבאנגרים האקוסטיים" שלו. מורגן היינס מ-USA Today טענה כי השיר מלווה ב-"מנגינה נימוחה", ו-"משדר תחושה של אינטימיות בזמן רגשי בין אוהבים".
וידאו קליפ.
ביום יציאת הסינגל, 21 בדצמבר 2020, עלה לחשבון היוטיוב של שירן הקליפ ההופעה הרשמי של השיר. בקליפ, מופיע שירן כאשר הוא מנגן בגיטרה אקוסטית ומבצע את השיר.
נכון ליוני 2021, צבר הקליפ כ-91 מיליון צפיות.
קרדיטים.
הקרדיטים לקוחים מטיידל.
קיי. אר. רייקיאוויק
פרשת כליאתו ומותו של קצין המודיעין
מפעלי המלח בסלין-לה-בן
לוציוס ריצ'רד אובראיין
אנדרטת ברטולומיאו קוליאוני
מאנו ריוס
מנואל ריוס פרננדז (בספרדית: Manuel Ríos Fernández; נולד ב-17 בדצמבר 1998) הוא שחקן, דוגמן וזמר ספרדי, אשר זכה להצלחה עולמית בזכות השתתפותו בסדרות הטלוויזיה "El chiringuito de Pepe" ו"אליטה". את דרכו בעולם הבידור החל בגיל צעיר, כשהוא בן 9 בלבד, כשהשתתף בתוכנית מציאות בקסטיליה-לה מנצ'ה.
בשנת 2020 הוא הפך למשפיע הספרדי עם מרבית העוקבים ברשת החברתית אינסטגרם, שם צבר יותר מ-6 מיליון עוקבים.
ביוגרפיה וקריירה.
מאנו ריוס נולד ב-18 בדצמבר 1998, בקלזאדה דה קלטרווה שבספרד. את דרכו בעולם הבידור החל בגיל צעיר, כשהוא בן 9 בלבד, כשהשתתף בתוכנית מציאות בקסטיליה-לה מנצ'ה. בגיל הזה הוא החל גם להעלות גרסאות כיסוי לשירים מפורסמים ביוטיוב כדוגמת "Love on the Brain" של ריהאנה, "Issues" של ג'וליה מייקלס, "Paparazzi" של ליידי גאגא, "Youth" של טרוי סיון, ו-"" של קייטי פרי. הוא למד בלט קלאסי ומחול אורבני. בנוסף לכך, הוא השתתף בהצגת התיאטרון המוזיקלי "עלובי החיים", כששיחק את גברוש ת'נרדייה.
הוא התחיל את קריירת הדוגמנות שלו באמצעות הרשתות החברתיות, והשתתף בקמפיינים של מותגי אופנה כדוגמת דיור ופול אנד בר. הוא השתתף בתצוגות אופנה שהתקיימו במדריד, ברצלונה, מילאנו, אמסטרדם, בייג'ינג ולוס אנג'לס. בשנת 2020 הוא הפך למשפיע הספרדי עם מרבית העוקבים ברשת החברתית אינסטגרם, שם צבר יותר מ-6 מיליון עוקבים.
בשנת 2014 החל את הקריירה הטלוויזיונית שלו בסדרת הטלוויזיה "El chiringuito de Pepe", שם גילם את מאורי מרטינס, אם כי בעבר השתתף בתחרויות המוזיקליות "אתה שווה את זה" ו"תשיר לי שיר". בשנת 2021 שולב כדמות הראשית בעונה הרביעית של "אליטה", שם גילם את פטריק בלאנקו.
שבט יהודה (יצירה)
שבט יהודה היא יצירה ספרותית והיסטורית בעברית, שנכתבה בשלהי ימי הביניים, בין סוף המאה ה-15 לתחילת המאה ה-16. מחבר היצירה שלמה אבן וירגה היה ממגורשי ספרד, והוא חיבר את היצירה במהלך מסע הגלות שלו מספרד דרך פורטוגל, איטליה ועד לטורקיה. לאחר מותו של אבן וירגה, נמשכה מלאכת כתיבת ועריכת היצירה בידי בניו.
היצירה מציגה את עצמה כהיסטוריוגרפיה העוסקת בגזירות ובשמדים שהוטלו על קהילות יהודיות שונות באירופה בימי האינקוויזיציה הספרדית. היא כוללת 64 אפיזודות בעלות אורך משתנה, וכל אפיזודה עוסקת בזירה אחרת באירופה שבה הוטלו גזירות על יהודים. בעוד שרוב האפיזודות מתרחשות בתקופת האינקוויציה וממוקמות בגבולות ספרד, חלק גדול מהן מתחרש בעת העתיקה, ובמקומות שונים ברחבי אירופה ובעולם, לרבות ארץ ישראל.
האופי של היצירה הוא ייחודי, ונעשה בה שימוש בטכניקות ספרותיות והיסטוריוגרפיות על מנת לספר את הסיפור של אותן קהילות שספגו את הגזירות. האפיזודות המאחדות את היצירה שואבות ממקורות היסטוריוגרפיים מוכרים מימי הביניים לצד חומרים מהספרות ומהתרבות העממית. בנוסף, היצירה משלבת באופן נרחב חיבורים פיקטיביים פרי עטו של אבן וירגא עצמו.
אופיו הספרותי וההיסטורי של שבט יהודה.
האפיזודות המרכיבות את היצירה מוסרות ומתעדות גזרות ושמדים אשר הביאו לגירושם של קהילות יהודיות שלמות חלקים שונים באירופה. תיעודי אירועים אלו מעוגנים לרוב בתאריכים, נוקבים בשמם של מקומות אותנטיים ופעמים רבות משלבים דמויות היסטוריות אותנטיות.
סגנון הכתיבה של היצירה מערב בין מגמות היסטוריוגרפיות למגמות אמנותיות וספרותיות. עם זאת, ישנה הסכמה רווחת כי הכתיבה ההיסטורית ביצירה אינה נשענת במקרים רבים על מקורות היסטוריים מהימנים. יתר על כן, חלק גדול מהאפיזודות ביצירה מערבות חלקים נרחבים פרי עטו ובדיונו של אבן וירגה עצמו. חוסר המהימנות ההיסטוריוגרפית לצד השימוש של היצירה בשפה עשירה ובאמצעים אמנותיים ואסתטיים הביאו את החוקרים השונים להגדיר את שבט יהודה כיצירה ספרותית העושה שימוש במלאכת הסיפור ההיסטורי.
64 האפיזודות המרכיבות את היצירה מופיעות תחת הכותרות "גזרות" ו"שמדים" והן ממוספרות לפי סדר הופעתן. הגזרות והשמדים מתוארים באפיזודות באורכים שונים, ובמסגרתם נמסרים אירועים היסטוריים שהובילו לגירוש קהילות יהודיות במרחבים אירופים שונים במאות ה-14 וה-15. האפיזודות אינן מובאות בזו אחר זו לפי סדר התרחשותן הכרונולוגי או ההיסטורי, אך לעיתים קרובות ישנה סמיכות כרונולוגית בין אפיזודה לאפיזודה. החסר בעיקרון עריכה כרונולוגי ליצירה הביא חוקרים מסוימים ובינם ראובן מיכאל לטעון כי יש להתייחס לאפיזודות השונות כסיפורים עצמאיים העומדים בטקסט בפני עצמם. לכן, לפי ראובן, לא ניתן לזהות את שבט יהודה כפרויקט היסטוריוגרפי כולל, אלא כקובץ סיפורים וכיצירה ספרותית ונובליסטית .
עלי יסיף טוען כי ביצירה נעשה מאמץ ספרותי בכדי להעניק לה חזות היסטורית והיסטוריוגרפית. אחת הטכניקות שבהן משתמשת היצירה בכדי להציג את החזות ההיסטורית היא השימוש הנרחב שלה בז'אנר האגדה ההיסטורית. אפיזודות רבות ביצירה משלבות פרטי ריאליה אותנטיים שמטרתם לבסס ולהגביר את המהימנות שלה בעיני הנמענים. כך, משבצת היצירה באפיזודות השונות פרטים אמיתיים מהמציאות ומהתודעה היהודית של אותה התקופה. כך למשל, מוזכרים דמויות מהמקרא, מהתרבות החז"לית ומההיסטוריה העולמית. במרכזם של רוב הסיפורים עומד בדרך כלל שליט מקומי מבית המלוכה הספרדי, ובפעמים אחרות מוזכרים המלך שלמה, אלכסנדר הגדול, קלאופטרה וקרל הגדול. בנוסף, ההתרחשות באפיזודות מוגבלת תמיד למרחב גאוגרפי המוכר לנמענים כמו ספרד, ארץ ישראל או בבל, ומוזכרים בין השאר אירועים היסטוריים גדולים כמו המגפה השחורה. עם זאת, יסיף מדגיש כי החזות ההיסטורית שמבקשת היצירה להציג מושגת באמצעים אמנותיים ואסתטיים. בנוסף, יסיף מצביע על מתח שנוצר בין השאיפה של היצירה לאותנטיות לבין השאיפה שלה לבדר ולענג את הקורא דרך שימוש באמצעים אמנותיים.
עיצוב האפיזודות ביצירה.